ΓΡΑΠΤΗ ΕΡΩΤΗΣΗ E-1589/03

υποβολή: Jan Dhaene (Verts/ALE)και Carlos Bautista Ojeda (Verts/ALE) προς την Επιτροπή

(8 Μαΐου 2003)

Θέμα: Πετρελαιοκηλίδες στα θαλάσσια σύνορα Γιβραλτάρ-Ισπανίας

Ο Τύπος και τα δημοτικά συμβούλια των πόλεων La Linea και Algeciras στην Ισπανία, κοινοποίησαν ευρέως σχετικά με τις απορρίψεις πετρελαίου και αποβλήτωνδρογονανθράκων λίγο μέσα από τα όρια των εθνικώνδάτων του Γιβραλτάρ οι οποίες, ως άμεση συνέπεια, προξένησαν τεράστιες πετρελαιοκηλίδες στις γειτονικές ισπανικές ακτές. Τα γεγονότα αυτά συνέβησαν μεταξύ του Αυγούστου και του Οκτωβρίου 2002 και είναι πολύ πιθανό να προκύψουν εκ νέου ανάλογα συμβάντα.

Ερωτάται ως εκ τούτου η Επιτροπή:

- Έχει ενημερωθεί η Επιτροπή από την Ισπανική ή την περιφερειακή κυβέρνηση, ή από την κυβέρνηση του Γιβραλτάρ σχετικά με το πρόβλημα αυτό· Είναι ενήμερη η Επιτροπή του εν λόγω προβλήματος·

- Δεδομένης της ιδιόμορφης θέσεώς του εντός της Ευρωπαϊκής Ένωσης, συμμορφούται το Γιβραλτάρ προς την κοινοτική νομοθεσία σε ό,τι αφορά τα κατάλοιπα πετρελαιοειδών στους λιμένες, όπως καθορίζεται στην Οδηγία 2000/59/EC(1) του Ευρωπαϊκού Κοινοβουλίου και του Συμβουλίου, της 27ης Νοεμβρίου 2000, σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου·

- Συμμορφούται το Γιβραλτάρ προς τη σχετική νομοθεσία της Ευρωπαϊκής Ένωσης·

- Τι μέτρα προτίθεται να λάβει η Επιτροπή για την επίλυση αυτού του προβλήματος·

(1) ΕΕ L 332 της 28.12.2000, σελ. 81.

Απάντησης της κας de Palacio εξ ονόματος της Επιτροπής

(3 Ιουλίου 2003)

Η Επιτροπή είναι ενήμερη των περιστατικών θαλάσσιας ρύπανσης των ακτών των κρατών μελών απόδρογονάνθρακες, ορισμένα των οποίων αφορούν τη νότια Ισπανία. Όπως τόνισε επανειλημμένως, η Επιτροπή εκφράζει τη λύπη της για τα περιστατικά αυτά και προτίθεται να συμβάλει, με τις δράσεις της, στην αποτελεσματική αντιμετώπισή τους.

Στην ανακοίνωσή της, της 3ης Δεκεμβρίου 2002(1), η Επιτροπή εξέθεσε επανειλημμένως τις πρωτοβουλίες που ανέλαβε για τη βελτίωση της ασφάλειας στη θάλασσα και την προστασία του περιβάλλοντος, ιδίως στις ενδιάμεσες εκθέσεις πουπέβαλε στα κοινοτικά θεσμικά όργανα(2).

Μεταξύ των όσων πρότεινε η Επιτροπή, παρακαλούνται τα Αξιότιμα Μέλη του Κοινοβουλίου να προσέξουν την προστασία του περιβάλλοντος μέσω του ποινικού δικαίου(3), καθώς και την πρόταση Οδηγίας σχετικά με την ρύπανση από πλοία και την εισαγωγή κυρώσεων, συμπεριλαμβανομένων ποινικών κυρώσεων, για αδικήματα ρύπανσης(4). Η πρόταση αυτή, η οποίαπεβλήθη στις 5 Μαρτίου 2003 στο Ευρωπαϊκό Κοινοβούλιο και στο Συμβούλιο, αφορά τις παράνομες εκχύσεις και τις σημαντικές ρυπάνσεις μεδρογονάνθρακες. Καλύπτει δε όλη την αλυσίδα ευθύνης. Ως εκ τούτου, οιπεύθυνοι τέτοιων ρυπάνσεων δεν θα μπορούν πλέον να απαλλαγούν των εν προκειμένω ευθυνών τους.

Στο πλαίσιο της άσκησης των αρμοδιοτήτων της όσον αφορά τον έλεγχο εφαρμογής του κοινοτικού δικαίου, η Επιτροπή κίνησε διαδικασία επί παραβάσει κατά οκτώ κρατών μελών, μεταξύ των οποίων κατά του Ηνωμένου Βασιλείου, για μη μεταφορά, μέχρι στιγμής, της οδηγίας 2000/59/ΕΚ του Ευρωπαϊκού Κοινοβουλίου και του Συμβουλίου της 27ης Νοεμβρίου 2000 σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου. Το Ηνωμένο Βασίλειο οφείλει, ως είναι φυσικό, να συμμορφωθεί με την κοινοτική νομοθεσία και να προβεί στην ορθή εφαρμογή του εν λόγω κειμένου, ακόμα και -εξυπακούεται- στο Γιβραλτάρ.

Βάσει των πληροφοριών που διαβίβασαν οι βρετανικές αρχές, η οδηγία 2000/59/ΕΚ όφειλε να έχει μεταφερθεί από το Ηνωμένο Βασίλειο πριν τα τέλη του θέρους 2003.

(1) COM(2002)681 τελικό.

(2) Έκθεση προς το Ευρωπαϊκό Συμβούλιο σχετικά με τα μέτρα που πρέπει να ληφθούν για την αντιμετώπιση των συνεπειών του ναυαγίου του Prestige, COM(2003)105 τελικό, και έγγραφο εργασίας τωνπηρεσιών της Επιτροπής για το ναυάγιο του πετρελαιοφόρου Prestige, το οποίοπεβλήθη ενόψει της ακρόασης στην Επιτροπή περί περιφερειακής πολιτικής, μεταφορών και τουρισμού του Ευρωπαϊκού Κοινοβουλίου, 19 Μαρτίου 2003.

(3) ΕΕ C 180 E της 26.6.2001, όπως τροποποιήθηκε από την ΕΕ C 20 E της 28.1.2003.

(4) COM(2003)92 τελικό.